**Budapest Főváros II. ker. Önkormányzat**

 **Képviselő – testületének**

**Egészségügyi, Szociális és Lakásügyi Bizottsága**

**9.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**J E G Y Z Ő K Ö N Y V**

**Készült:** az Egészségügyi Szociális és Lakásügyi Bizottság 2018. október 25-én 12.00

 órai kezdettel a Budapest Főváros II. ker. Polgármesteri Hivatalban megtartott üléséről.

**Jelen vannak**:

 Dömök Lászlóné a bizottság tagja

 Riczkó Andrea a bizottság tagja ülést levezető elnök

 Bodor Zoltán a bizottság tagja

 Csontos Gyöngyi a bizottság tagja

 Makra Krisztina a bizottság tagja

**Távol maradt:** Kocsy Béla a bizottság elnöke

**Meghívottak:** Vargáné Luketics Gabriella Humánszolgáltatási Igazgató

 Fábik Gabriella Ellátási Osztály vezetője

Németi Erika Vagyonhasznosítási és Ingatlan-nyilvántartási Osztály ügyintézője

 Németh Ágnes Intézményirányítási Osztály ügyintézője

Lénárt Éva II.kerületi Egészségügyi Szolgálat Alapellátásért Felelős Koordinátor

Rácz Edit Intézményirányítási Osztály ügyintézője

**Jegyzőkönyvvezető:** Kapócs Ágnes

A Bizottság elnöke megállapítja, hogy a bizottság határozatképes.

**Határozati javaslat:** A Bizottság úgy dönt, hogy a mai ülés jegyzőkönyvének hitelesítésével Makra Krisztinát bízza meg.

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 176/2018.( X.25.) határozata**

A Bizottság úgy dönt, hogy a mai ülés jegyzőkönyvének hitelesítésével Makra Krisztinát bízza meg.

 (egyhangú, 5 igen)

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 177/2018.( X.25.) határozata**

Az Egészségügyi, Szociális és Lakásügyi Bizottság

az ülés napirendjét az alábbiak szerint hagyja jóvá

1.Budapest, II. kerület gyermek és felnőtt korúakat ellátó központi orvosi ügyelet teljes körű ellátása

2.Dr. Barbosu Andrei fogorvos feladat-ellátási szerződés meghosszabbítása, praxisjog alapján végzett tevékenységre

3.Dr. Tapodi Adrienn házi gyermekorvos feladat-ellátási szerződés meghosszabbítása, praxisjog alapján végzett tevékenységre

4.Javaslat a Budapest Főváros II. Kerületi Önkormányzat Család-és Gyermekjóléti Központ alapító okiratának, valamint szolgáltatói nyilvántartásának módosítására

5. Javaslat a Budapest Főváros XI. Kerület Újbuda Önkormányzatával fogyatékos személyek nappali ellátására megkötött megállapodás módosítására

6.A Soteria Alapítvány Kilátó Klubház 2017. évről szóló beszámolója

7.Kérelem a 14863/2/A/1 hrsz. alatt nyilvántartott, Budapest II. kerület Szépvölgyi út 12. fsz. 1. szám alatti lakás bérbe adására (zárt ülés)

8.Szociális ellátással kapcsolatos IX-3082-1/2018 ügyiratszámú elsőfokú döntéssel szembeni fellebbezés (zárt ülés)

9.Létfenntartási támogatás méltányosságból történő megállapítása (zárt ülés)

10. Napirend

Gyermekekért díj

11.Egyebek

 (egyhangú, 5 igen)

1.Napirend

Budapest, II. kerület gyermek és felnőtt korúakat ellátó központi orvosi ügyelet teljes körű ellátása

**Határozati javaslat:** Az Egészségügyi, Szociális és Lakásügyi Bizottság a 2018. október 25-ei képviselő-testületi ülésre történő „A „Budapest, II. kerület gyermek és felnőtt korúakat ellátó központi orvosi ügyelet teljes körű ellátása” tárgyban közbeszerzési eljárás megindításához szükségespénzügyi fedezet biztosítása” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 178/2018.( X.25.) határozata**

Az Egészségügyi, Szociális és Lakásügyi Bizottság a 2018. október 25-ei képviselő-testületi ülésre történő „A „Budapest, II. kerület gyermek és felnőtt korúakat ellátó központi orvosi ügyelet teljes körű ellátása” tárgyban közbeszerzési eljárás megindításához szükségespénzügyi fedezet biztosítása” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Egészségügyi, Szociális és Lakásügyi Bizottság elnöke

Határidő: október havi testületi ülés

(egyhangú, 5 igen)

2. Napirend

Dr. Barbosu Andrei fogorvos feladat-ellátási szerződés meghosszabbítása, praxisjog alapján végzett tevékenységre

**Határozati javaslat:** Az Egészségügyi, Szociális és Lakásügyi Bizottság a 2018. október 25-ei képviselő-testületi ülésre történő „Dr. Barbosu Andrei fogorvos feladat-ellátási szerződés meghosszabbítása, praxisjog alapján végzett tevékenységre” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 179/2018.( X.25.) határozata**

Az Egészségügyi, Szociális és Lakásügyi Bizottság a 2018. október 25-ei képviselő-testületi ülésre történő „Dr. Barbosu Andrei fogorvos feladat-ellátási szerződés meghosszabbítása, praxisjog alapján végzett tevékenységre” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Egészségügyi, Szociális és Lakásügyi Bizottság elnöke

Határidő: október havi testületi ülés

(egyhangú, 5 igen)

3. Napirend

Dr. Tapodi Adrienn házi gyermekorvos feladat-ellátási szerződés meghosszabbítása, praxisjog alapján végzett tevékenységre

**Határozati javaslat:** Az Egészségügyi, Szociális és Lakásügyi Bizottság a 2018. október 25-ei képviselő-testületi ülésre történő „Dr. Tapodi Adrienn házi gyermekorvos feladat-ellátási szerződés meghosszabbítása, praxisjog alapján végzett tevékenységre” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 180/2018.( X.25.) határozata**

Az Egészségügyi, Szociális és Lakásügyi Bizottság a 2018. október 25-ei képviselő-testületi ülésre történő „Dr. Tapodi Adrienn házi gyermekorvos feladat-ellátási szerződés meghosszabbítása, praxisjog alapján végzett tevékenységre” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Egészségügyi, Szociális és Lakásügyi Bizottság elnöke

Határidő: október havi testületi ülés

(egyhangú, 5 igen)

4. Napirend

Javaslat a Budapest Főváros II. Kerületi Önkormányzat Család-és Gyermekjóléti Központ alapító okiratának, valamint szolgáltatói nyilvántartásának módosítására

**Határozati javaslat:** Az Egészségügyi, Szociális és Lakásügyi Bizottság a 2018. október 25-ei képviselő-testületi ülésre történő „Javaslat a Budapest Főváros II. Kerületi Önkormányzat Család-és Gyermekjóléti Központ alapító okiratának, valamint szolgáltatói nyilvántartásának módosítására” tárgyú előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 181/2018.( X.25.) határozata**

Az Egészségügyi, Szociális és Lakásügyi Bizottság a 2018. október 25-ei képviselő-testületi ülésre történő „Javaslat a Budapest Főváros II. Kerületi Önkormányzat Család-és Gyermekjóléti Központ alapító okiratának, valamint szolgáltatói nyilvántartásának módosítására” tárgyú előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Egészségügyi, Szociális és Lakásügyi Bizottság elnöke

Határidő: október havi testületi ülés

(egyhangú, 5 igen)

5. Napirend

 Javaslat a Budapest Főváros XI. Kerület Újbuda Önkormányzatával fogyatékos személyek nappali ellátására megkötött megállapodás módosítására

**Határozati javaslat:** Az Egészségügyi, Szociális és Lakásügyi Bizottság a 2018. október 25-ei képviselő-testületi ülésre történő „Javaslat a Budapest Főváros XI. Kerület Újbuda Önkormányzatával fogyatékos személyek nappali ellátására megkötött megállapodás módosítására ” tárgyú előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 182/2018.( X.25.) határozata**

Az Egészségügyi, Szociális és Lakásügyi Bizottság a 2018. október 25-ei képviselő-testületi ülésre történő „Javaslat a Budapest Főváros XI. Kerület Újbuda Önkormányzatával fogyatékos személyek nappali ellátására megkötött megállapodás módosítására ” tárgyú előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Egészségügyi, Szociális és Lakásügyi Bizottság elnöke

Határidő: október havi testületi ülés

(egyhangú, 5 igen)

6. Napirend

A Soteria Alapítvány Kilátó Klubház 2017. évről szóló beszámolója

**Határozati javaslat:** Budapest Főváros II. Kerületi Önkormányzat Képviselő-testületének Egészségügyi, Szociális és Lakásügyi Bizottsága a Képviselő-testület által kialakított bizottságok hatásköréről, a bizottságok és tanácsnokok feladatköréről szóló módosított 45/2001. (XII.22.) önkormányzati rendelet 8. sz. melléklet 1.4) pontja alapján megtárgyalta és elfogadta – a határozat mellékletét képező - Soteria Alapítvány 2017. évre vonatkozó beszámolóját.

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 183/2018.( X.25.) határozata**

Budapest Főváros II. Kerületi Önkormányzat Képviselő-testületének Egészségügyi, Szociális és Lakásügyi Bizottsága a Képviselő-testület által kialakított bizottságok hatásköréről, a bizottságok és tanácsnokok feladatköréről szóló módosított 45/2001. (XII.22.) önkormányzati rendelet 8. sz. melléklet 1.4) pontja alapján megtárgyalta és elfogadta – a határozat mellékletét képező - Soteria Alapítvány 2017. évre vonatkozó beszámolóját.

Felkéri a Bizottság elnökét, hogy a döntésről a Soteria Alapítvány vezetőjét tájékoztassa.

Felelős: Polgármester

Határidő: 2018. november 15.

(egyhangú, 5 igen)

7. Napirend

Kérelem a 14863/2/A/1 hrsz. alatt nyilvántartott, Budapest II. kerület Szépvölgyi út 12. fsz. 1. szám alatti lakás bérbe adására (zárt ülés)

8. Napirend

Szociális ellátással kapcsolatos IX-3082-1/2018 ügyiratszámú elsőfokú döntéssel szembeni fellebbezés (zárt ülés)

9. Napirend

Létfenntartási támogatás méltányosságból történő megállapítása (zárt ülés)

10. Napirend

Gyermekekért díj (zárt ülés)

**(A 7-10 napirendek tárgyalása előtt Riczkó Andrea a zárt ülést 12.25 órakor elrendeli. A zárt ülésen elhangzottakat valamint a Budapest Főváros II. Kerületi Önkormányzat Egészségügyi, Szociális és Lakásügyi Bizottsága 184-191/2018.(X.25.) határozatát a zárt ülés jegyzőkönyve tartalmazza.)**

11.Egyebek

Nincs hozzászólás

A Bizottság elnöke az ülést 12.45 órakor bezárja.

Makra Krisztina Riczkó Andrea jegyzőkönyv hitelesítő ülést levezető elnök

Budapest, 2018. október 25.

Kmf

**Kapják:**

1. Polgármester

2. Jegyző

3. Irattár

**E L Ő T E R J E S Z T É S**

**az Egészségügyi, Szociális és Lakásügyi Bizottság 2018. október 25-ei ülésére**

**Tárgy: A Soteria Alapítvány Kilátó Klubház 2017. évről szóló beszámolója**

Készítette: Németh Ágnes intézményi és szociálpolitikai ügyintéző

 *A napirend zárt ülésen történő tárgyalást nem igényel.*

**Tisztelt Bizottság!**

A szociális igazgatásról és szociális ellátásokról szóló 1993. évi III. törvény 121 § (1) bekezdése i) pontja alapján

 „*az ellátást biztosító szervezetet évente legalább egyszer beszámolási kötelezettség terheli.”*

ABudapest Főváros II. Kerületi Önkormányzat a 170/2007.(IV.26.) Képviselő-testületi határozatával 2007. április 1-jétől szerződést kötött a Soteria Alapítvánnyal (1035 Budapest, Szentendrei u. 36.) a pszichiátriai betegek nappali ellátásának biztosítása érdekében.

Az ellátásra egy időben vállalt létszám: 10 fő a II. kerületből.

Az ellátási szerződés 4.4. pontja alapján a Soteria Alapítvány Kilátó Klubháza (továbbiakban: Klubház) elkészítette éves beszámolóját az Egészségügyi, Szociális és Lakásügyi Bizottság részére.

A szerződés 6.2. pontja alapján*: „A szolgáltatási díj összege 2007-ben 4 000 e Ft, amely összeg évente az éves infláció mértékével emelkedik.*

*„6.5. Üres férőhely esetén a szolgáltatási díj a betöltött férőhelyre fizetendő támogatás 50%-a”.*

*„6.6. A 4.5. pont szerinti elszámolás a 6.5. pontban foglaltak figyelembe vételével történik. Ennek megfelelően túlfinanszírozás esetén a Szolgáltatást nyújtót (vissza) fizetési kötelezettség terheli.”*

Az Önkormányzat által fizetendő 5 363 828 Ft szerződés szerinti teljes összegből, a be nem töltött férőhelyek miatt 199 172 Ft összeget a Klubház visszafizetett az Önkormányzat számára.

**HATÁROZATI JAVASLAT**

Budapest Főváros II. Kerületi Önkormányzat Képviselő-testületének Egészségügyi, Szociális és Lakásügyi Bizottsága a Képviselő-testület által kialakított bizottságok hatásköréről, a bizottságok és tanácsnokok feladatköréről szóló módosított 45/2001. (XII.22.) önkormányzati rendelet 8. sz. melléklet 1.4) pontja alapján megtárgyalta és elfogadta – a határozat mellékletét képező - Soteria Alapítvány 2017. évre vonatkozó beszámolóját.

Felkéri a Bizottság elnökét, hogy a döntésről a Soteria Alapítvány vezetőjét tájékoztassa.

Felelős: Polgármester

Határidő: 2018. november 15.

Budapest, 2018. október 17.

 Dr. Láng Zsolt

 Polgármester nevében eljárva

 Ötvös Zoltán

 osztályvezető

 *Határozat melléklete*

 *Soteria Alapítvány 2017. évi beszámolója*

# Szakmai beszámoló

# a Soteria Alapítvány Kilátó Klubház és III. kerületi Közösségi Ellátás Integrált Szolgáltatás 2017-2018 március 31. közötti működéséről Budapest Főváros II. kerületi Önkormányzata felé

## *A Soteria Alapítvány Budapest Főváros II. Kerületi Önkormányzatával kötött ellátási szerződés alapján, 2017-ben már tizenhatodik éve működtette az –ország első- pszichiátriai betegek nappali intézményét a mentális problémákkal élő emberek számára.*

**Klubház (nappali intézmény)**

A Klubház 2017.évi tevékenységében is a Szakmai programban megfogalmazott célok mentén működött; azaz a szolgáltatást igénybevevők komplex pszicho-szociális rehabilitációjának; a társadalomba és a korábbi vagy új közösségekbe történő be- és visszailleszkedésének, új kapcsolatrendszerek kialakításának, az elvesztett készségek és képességek visszaszerzésének az elősegítése, a klubtagok életminőségének javítása – személyre szabott rehabilitációs programokon keresztül-volt az egyik hangsúlyozott feladata, azaz a szolgáltatást igénybevevők társadalmi re-integrációjának megvalósítása. Másrészt – főleg a krónikusan mentális problémákkal élőknek vagy egy krízis után a kórházból kijövőknek - olyan védett, támogató közeget, illetve –szociális, egészségi, mentális állapotuknak megfelelő – napi életritmust biztosító, közösségi szolgáltatásokat szervezett; amelyek segítségével megtartható a klubtagok életminősége, önálló életvitele, a „mindennapokkal való megbirkózás” képessége. Így az is kimutatható, hogy rendszeres használóink körében szignifikánsan csökkent a kórházi visszaesések száma és időtartama; illetve sikerült megelőzni egyéb olyan intézményes ellátásuk szükségessé válását, amely a lakókörnyezetükből történő kiemelésüket jelentette volna átmenetileg vagy véglegesen.

**Látogatási és forgalmi adatok a Klubházban**

A kialakult látogatási (szolgáltatás felhasználási) szokásokra jellemző, hogy az intézmény használóinak egy része általában nem a teljes nyitvatartási időben tartózkodik a Klubházban, hanem valamelyik programon vesz részt, találkozik az ismerőseivel, vagy megbeszéli az ügyeletes szociális munkással, a közösségi ellátásban dolgozó gondozóval az éppen aktuális problémáit. Sokan állandó látogatói az intézménynek, szinte napi rendszerességgel látogatnak el a Klubházba, s nyitástól zárásig az egész délutánt is itt töltik. Elmondható tehát ebből a szempontból is, hogy látogatóink élethelyzetével összefüggésben lévő nehézségek, gondok kezelésében a klubház működése segítő közegként van jelen; a Klubházban való rendszeres jelenlét, az itt kialakult közösségbe való beilleszkedés és a közösség illetve a stáb támogató jelenléte segít túllépni a mentális problémákkal együtt járó szociális problémákon (beilleszkedési zavarok; kommunikációs és kapcsolatteremtési nehézségek; a betegséggel sokszor együtt járó elmagányosodás, izoláció, a kapcsolatrendszerek leépülése, hospitalizációs hatásokkal szemben. Az ellátottak a fokozatos aktivizálódás révén eljuthatnak odáig, hogy már nem csak az intézmény védett körülményei között alakítanak ki kapcsolatokat, hanem be tudnak illeszkedni más közösségekbe, munkahelyre, iskolákba, képzésekbe is. Az elszámolási időszakra 18 fő második kerületivel volt klubtagsági megállapodásunk. A részletes látogatási és forgalmi adatok a II. kerületi klubtagok esetében a mellékelt táblázatban szerepelnek.

**A kerületi ellátottak jellemzői:**

|  |
| --- |
| **életkor:** (100%=18) |
| 18-39 | 0,16 |
| 40-59 | 0,66 |
| 60-64 | 0,11 |
| 65- | 0,05 |

|  |
| --- |
| **családi állapot:** (100%=18) |
| egyedül élő: | 0,33 |
| szülőkkel, testvérrel élő: | 0,61 |
| nős/férjes/élettársi kapcs.: | 0,05 |

|  |
| --- |
| **iskolai végzettség:** (100%=18) |
| általános | 0,05 |
| középfokú | 0,83 |
| felsőfokú | 0,11 |

|  |
| --- |
| **jövedelmi helyzet** (Ft) |
| nincs rendszeres jövedelme | 0 |
| 27.900-28.500 | 0 |
| 28.500-47.000 | 0,38 |
| 47.000- 93.000 | 0,55 |
| 93.000-nél több | 0,05 |

|  |
| --- |
| **munkaerő piaci helyzet** (100%=18) |
| megváltozott munkaképességű, nem dolgozik | 0,72 |
| megváltozott munkaképességű, dolgozik | 0,16 |
| nem megváltozott munkaképességű, nem dolgozik | 0 |
| nem megváltozott munkaképességű, dolgozik | 0,05 |
| megváltozott munkaképességű, álláskereső | 0,05 |

A szolgáltatás igénybevevői nem éltek panasszal az elszámolt időszakban.

Az elmagányosodás, szociális izoláció; a szabadidő értelmes eltöltése, közösségbe kerülés igénye; az életmód, életvitel konstruktív megváltoztatásának szándéka; az életminőség megtartása, hosszabb távon a munka világába történő visszatérés, önismeret, önbizalom fejlesztése, az identitás újradefiniálása, megélhetési problémák azok az okok, amelyeket az érintettek megfogalmaznak, illetve amely okok felmerülnek a szolgáltatás igénybevétele során („bekerülés okai”).

A nyújtott szolgáltatások köre, rendszeressége: lentebb olvasható.

**Gondozási eredmények:**

A II. kerületi igénybevevők többsége (82%) olyan krónikus (10-15 vagy több év) mentális problémával élő ember, ahol a fő cél elsősorban az életminőség megőrzése. Esetükben gondozási eredmény, hogy megőrizzék azokat a kommunikációs készségeket, relatív önállóságot, kapcsolati hálót, motivációs bázist, anyagi helyzetet, és sokszor testi higiénés állapotot, amely lehetővé teszi a klubház közösségében való részvételt; illetve fenntartja és meghosszabbítja a lakókörnyezetben való megmaradást, hogy ne kelljen vagy csak minél később szakosított ellátásba (lakóotthonba) kerülniük. Az időszakban nem merült fel a munkavállalás. Egy további esetben pedig a munkahely megtartása (egy éven túl is) jelentett eredményt.

Az elszámolási időszakban 7 fő került ki a szolgáltatásból: 4 fő elköltözött, 2 fő a klubház Házirendjének rendszeres megsértése és/vagy súlyos miatt, 1 fő szakosított ellátásba került.

**Személyi feltételek:** (tárgyi feltételek alább olvasható):

|  |  |  |  |  |
| --- | --- | --- | --- | --- |
| **Beosztás** | **Szakképzettség** | **Jogszabály által előírt létszám** | **Tényleges létszám** | **Létszámkülönbözet (+ vagy – előjellel)** |
| **Nappali ellátást vezető** | mentalhigiénés szakember | 1 fő | 1 | 0 |
| **Terápiás munkatárs** | szoc.munkás és asszisztens | 2 fő (50 főre vetítve) | 2 | 0 |

Azaz az 1/2000 (I.7.) SZCSM rendelet 2. és 3. számú mellékletének megfelelően.

**A Klubház programjai 2017-ben:**

A Klubház programjai egyrészt lehetővé teszik a szabadidő értelmes eltöltését, az életritmus szabályozását; a közösségi élmények vagy a világról való ismeretek elmélyítését illetve az ezekre történő motiválást; másrészt a szociális csoportmunka színterét is képezik; a komplex pszicho-szociális rehabilitáció integráns részeként. Rehabilitációs hatásuk –amely összetett, sokszor indirekt „szocio-terápiás” hatás- megmutatkozik a javuló önértékelésben, közérzetben, mentális állapotban, önbizalom növekedésben; a kapcsolatteremtési, konfliktus-kezelési, érdekérvényesítési és problémamegoldó képességek rehabilitációjában; a beilleszkedési, kapcsolattartási és kommunikációs problémák vagy stressz-helyzetek, érzelmi-blokkok, szorongások oldásában; az indulat-kezelés egyéni technikáinak fejlődésében, az egyéni érdeklődés és aktivitás növekedésében; sokszor egy beszűkült(ebb) állapotból történő nyitásra a tágabb környezet és a világ felé. Klub-programokat, csoport-foglalkozásokat a klubtagok maguk is kezdeményezhetnek, szervezhetnek (amennyiben nem ütközik a Klubház Házirendjébe, a Klubház-használatra vonatkozó Megállapodás-ba, illetve nem sért kompetencia-határokat)

A csoportmunkában, amely főleg nyitott kiscsoportok keretében működik a Klubházban; megfogalmazott szakmai célok: személyiségfejlesztő és problémamegoldó korrekciós és rehabilitációs célok (a résztvevők képességeinek, készségeinek fejlesztése önerőből, tudatosság, betekintés, fejlődés vita és személyiségfejlesztő tapasztalatok révén a magatartás megváltoztatására vagy speciális készségek kifejlesztésére pl. művészeti területeken); re-szocializációs célok (a kommunikáció, társas készségek, interperszonális kapcsolatok, programtevékenységek fejlődésének elősegítése, strukturált gyakorlatok, foglalkozások, programok segítségével**);** rekreáció célok (a szabadidő strukturált és hasznos eltöltése); motivációs támogatás (az egyéni érdeklődés megteremtése és aktivitás bátorítása a fejlődéshez, változtatáshoz; a résztvevők a csoport-foglalkozásokban szerzett tapasztalatokra építve fejleszthetik önmagukat, nyithatnak a világ felé); prevenciós célok (a csoportban szerzet tapasztalatok alapján képesek megtartani a számukra kedvező és elfogadott helyzetet; megelőzni a nemkívánatos helyzetek kialakulását, illetve elfogadni vagy megbirkózni az életükben bekövetkező változásokkal).

A Klubház programjainak strukturált összessége tehát maga is egy összetett pszicho-szociális rehabilitációs program és folyamat.

2017 folyamán hétfőtől péntekig naponta 2-3 ilyen eseményből lehetett szabadon választani.

|  |
| --- |
| **Klubház gyűlések** |
| A Klubház gyűléseka csoportmunka fontos színterét képezik**;** ezeken heti rendszerességgel beszéljük meg a Klubház, a közösség vagy egy-egy klubtag aktuális problémáit vagy örömeit, sikereit; a klubélettel kapcsolatos ötleteket, változásokat/változtatásokat vagy a felmerülő konfliktusokat stb., ezeknek köszönhetően a klubtagok aktívabban kapcsolódnak be a ház életébe, jobban magukénak érzik és kezdeményezőbbek az újdonságok megvalósításában.  |

|  |
| --- |
|  **„Ismerkedés a számítógéppel”** |
| „Ismerkedés a számítógéppel” néven a számítógépes alapismeretek (MS Office, internet, e-mail stb.) sajátíthatók el egyéni foglalkozás keretében. A szolgáltatási elem fontosságát az is növeli, hogy a TÁMOP-os projektek kifutása után teljesen megszűntek a városban az ingyenes tanfolyamok, amelyeken ezeket az ismereteket el lehetett sajátítani. A Klubház „extra-szolgáltatásai” közé tartozik évek óta az ingyenes internet-használat egész nyitvatartási időben; amelyet munkahelykeresésre, kapcsolatteremtésre, információs csatornaként, ügyintézésre, levelezésre, ismeretszerzési és szabadidős célokból egyaránt használnak a klubtagok. A szolgáltatást igénybevevők többsége manapság sem engedheti meg magának, hogy otthoni internet-előfizetése legyen. Lehet a Klubházból skype-ot használni; e-mail-ban rendszeresen tájékoztatjuk a tagokat a klubélettel kapcsolatos információkról vagy a ’Palackposta Műhely’ facebook profilján és a Soteria Alapítvány honlapján ([www.soteria.hu](http://www.soteria.hu)) találhatják meg az aktuális híreket, eseményeket. |

|  |
| --- |
| **Film-Klub** |
| A csoport az aktuális film megtekintéséből és az azt követő kötetlen beszélgetésből áll. A csoport célja a szabadidő közös eltöltése, az élmények megosztása és átélése egy közösségben. Lehetőség van bármilyen film megnézésére, közös megegyezés alapján. Alkalmanként maguk a csoporttagok hoznak olyan filmeket otthonról, amit rég láttak, vagy esetleg érdemesnek tartanak megosztani másokkal is. Leggyakrabban természetfilmeket, vígjátékokat, családi, zenés, életrajzi, dokumentum jellegű, játék-és művészfilmeket nézünk, nem egyszer kapcsolódva a Klubház egyéb programjaihoz.\* A film megtekintése után, a kötetlen beszélgetések alkalmával a tagok megosztják egymással az élményüket, elmondják véleményüket az adott filmről. Beszélgetünk arról, hogy kinek milyen emlékei, tapasztalatai, meglátásai vannak az adott történettel kapcsolatban. Ki melyik szereplővel érzett együtt, vagy, hogy milyen tanulságokkal szolgált a film. E beszélgetések lehetőséget nyújtanak, hogy egymást jobban megismerjük, ezáltal elfogadóbbak és nyitottabbak legyünk mások irányába.\*pl. 2017 január 20-án jártunk a Magyar Nemzeti Galériában az Ország Lili kiállításon, a programhoz kapcsolódott „Festő a labirintusban – Ország Lili.1980. rendező: B. Farkas Tamás. 2017 október 19-én a Műcsarnokban a „Sebastião Salgado: Genesis”, „Cipőmágia – Experimentális cipődizájn”, „Jozef Suchoža: Határvidék” és „Olga Tobreluts Új Mitológia” kiállításokat néztük meg: a programhoz kapcsolódott A Föld sója, színes, fekete-fehér, feliratos, francia-olasz-brazil dokumentumfilm, 110 perc, 2014, rendező:  [Wim Wenders](http://www.port.hu/wim_wenders/pls/pe/person.person?i_pers_id=1664&i_topic_id=2&i_city_id=-1&i_county_id=-1).  |
| **Zenecsoport** |
| A Zenecsoport keretében a csoporttagokkal közösen hallgatunk meg különböző: klasszikus, jazz, populárisabb stb. zenei műveket, megzenésített verseket. A zenei művel való közös találkozás élménye fontos szempont – egyfelől mindenki számára elérhetővé teszi, előzetes ismeret nélkül a zenei alkotást, másfelől egyfelé irányítja a résztvevők figyelmét, és egy közös médiumot ad a személyes történetek megosztásához. A zeneszám meghallgatása után egy részben irányított beszélgetés következik, melynek fókusza elsősorban a mű által kiváltott érzések, tetszés és személyes történetek megosztása egymással. Az egy-egy alkalmas részvétel pozitív élményt, más témák iránti érdeklődés felkeltését indukálhatja, míg hosszútávon a kommunikációs készség fejlődése, az érzelmi-indulati stabilitás elősegítése és egy mindennapi, örömet okozó tevékenység beépülése is várható. Emellett működnek a csoportdinamikai jelenségek: egymás meghallgatása, empátiás készség fejlődése, szorosabb kapcsolatok kialakulása, személyre szóló indulatok megbeszélhetősége. Horváth Krisztina, szociális munkás. |

|  |
| --- |
| **Hozzátartozók csoportja** |
| Tapasztalatunk az, hogy a pszichiátriai problémák az érintett környezetében is folyamatosan nehéz helyzetet teremtenek. Az aggodalom, az irritálódás rossz tanácsadók. Az is előfordulhat, hogy a család az újabb krízisek elkerülése érdekében valami új szokásrendet alakít ki, amivel a kríziseket ugyan el lehet kerülni, mégis a patológia fennmaradását szolgálja. Előfordul, hogy a hozzátartozó is bezárkózik, nem éli a korának, társadalmi státusának megfelelő életet. Gyakori, hogy a szülők olyan életformára kényszerülnek felnőtt gyerekük mellett, mintha még kisgyereket nevelnének stb. A csoport célja: a közös sors megélésén túl egymás segítése olyan egyéni, "házi" hatásos viszonyulások átadása, amelyeket kipróbáltak, ami az egyes családokban bevált. Aktuálisan megoldatlan helyzetekre közösen keresünk megoldást. A Hozzátartozói csoportot a Matéria Klubházzal közösen működtettük: |
| **”Flashback” csoport:** |
| Az elmúlt években nagy mennyiségű digitális mozgó- és állókép-anyag gyűlt össze a Klubház életével kapcsolatosan; amelyekre érdemes „visszapillantani”, „visszaugrani” önismereti, illetve rekreációs célokból is egy-egy rövidebb-hosszabb szerkesztett klip elkészítésével csoportmunka keretében. 2011-ben kezdtünk a csoportfoglalkozásokon műhely munkában videoklipeket készíteni a youtube-ra a Klubház aktuális csoportjairól, alkalmi rendezvényeiről és a Klubházhoz kötődő projektekről. Igény merült arra is fel, hogy a csoport résztvevői elhozzák saját digitális álló és mozgóképeiket (otthoni tevékenységeikről, programjaikról: pl. augusztus 20-i tűzijáték, egyéni kirándulás, kiállítás megtekintése, családi ünnepek, stb.), amelyeket közösen szerkesztünk vágóprogrammal projektoron kivetítve. Így lehetőség van élményeik képes megosztására és megbeszélésére a többi klubtaggal. A csoporton túlmutató cél, hogy az ünnepek (farsang, húsvét, Mikulás, karácsony, Szilveszter, Születésnapi és névnapi party); az évente szervezett események (tavaszi nagytakarítás, nyári kerti party, ping-pong bajnokság) előtt megnézzük az elmúlt években az adott rendezvényről a felvételeket. 7-8 évet követünk így vissza az időben, lehetőség és alkalom nyílik egy hosszabb időszakra történő reflexióknak, rálátásra. (önismeret) Megbeszéljük, hogy mi változott életükben (a pozitívumokat és negatívumokat egyaránt); a sikertelenségek, elakadások, gátak okait illetve a sikerek, elért célok önerősítő élményeit. További megfontolás, hogy ezek a videós élmények kedvet csináljanak és ráhangolódjanak az előttünk álló eseményen történő *aktív részvételre*, azaz motiváló támogatást nyújtsanak. Új klubtagokat pedig abban segít, hogy érzékletesebb, képi betekintést kapnak a kialakult szokásokról, lehetőségekről, tevékenységekről. A klubház csoport-struktúrájában együttműködés a Youtube kívánság műsor csoporttal; sokszor egy-egy téma alá ott választanak zenei hanganyagot a résztvevők. |

|  |
| --- |
| **Kreatív/Festő csoport**  |
| „Kreatív csoportunk a művészetterápia technikáival dolgozik, anélkül, hogy kifejezetten terápiás megközelítésben működnénk. Ennek ellenére (indirekt módon) mégiscsak terápiás hatást ér el, a rehabilitáció egyik fontos eszközének tekinthető. A csoporton megszületett egyéni alkotás (pl. rajz, festmény, agyagszobor), mint közvetítő jelenik meg az alkotó és a többi csoporttag viszonylatában, a kapcsolat az alkotáson és az arra érkező visszajelzéseken át valósul meg. Az alkotás reprezentálja az alkotó érzéseit, ily módon híd létesül a tudattalan belső érzések és az alkotás között. Az alkotó egyszerre kerül kapcsolatba saját lelki tartalmaival és külső környezetével is egyben. Különösen értékes e technika pszichotikus klienseinknél, akiknél a nonverbális csatornák inkább működnek, mint a szóbeli kapcsolódás. Ily módon oldható elszigeteltségük, utat találnak így az önkifejezésükre. A csoport célja, a saját, majd a mások érzéseivel való kontaktus elérése. A kapcsolat először önmagával, majd az alkotáson keresztül a másik személlyel interakcióban jön létre. A közös munka során az önmagára irányultság felől a másik ember felé fordulás valósul meg és ez a folyamat fokozatosan az együtt cselekvés irányába halad…Főbb témáink voltak még: címer-pajzs, közös-sziget rajz, montázs, zenére festés, haiku-festés, mandala készítés, egyéni és közös agyagszobrok készítése, üvegfestés, origami készítés és még sok más…Emellett visszatérően az ünnepekre való készülődés fontos színtere is a csoport: adventi koszorú, üdvözlőlapok, karácsonyfadíszek, lámpások, farsangi maszkok is készültek már itt.” Nagy Roland szociális munkás. festmények 2014-2015:<https://www.youtube.com/watch?v=OcxRhyqm8vY>festmények 2015: <https://www.youtube.com/watch?v=kZrpJ1PaaQE>festmények 2016<https://www.youtube.com/watch?v=6HR8p3ujhao>festmények 2017<https://www.youtube.com/watch?v=isOAigQY-DE> |

|  |
| --- |
| **Ismeretterjesztő és természetfilm-klub** |
| A csoport az aktuális ismeretterjesztő film megtekintéséből és az azt követő kötetlen beszélgetésből áll. A csoport célja a szabadidő közös eltöltése, az élmények megosztása, átélése egy közösségben. További célként jelölhető meg, hogy a résztvevők ismereteit bővítsük, és egy következetes gondolkodásmód alakuljon ki bennünk a környezetvédelemről. A csoporttagok ismereteket szerezhetnek és oszthatnak meg egymással a környezettudatos magatartásról.A résztvevők megismerhetik Európa, Magyarország: - biológiai sokféleségét és a fajok fenyegetettségét, - főbb természeti értékeit, természeti környezetének állapotát. Kialakulhat bennük a természethez való kötődés, a természettel szembeni alázat, a természet gazdasági felhasználásának kritikus szemlélete.Fontos, hogy vállaljanak felelősséget a mikrokörnyezetükben, tudatosodjanak bennük a jogaik és kötelességeik, folytassanak párbeszédet az érintettekkel a mikrokörnyezetük jövőjéért. Az ismeretterjesztő filmek a képzőművészet/művészettörténet, pszichológia, orvostudomány, mentális problémák\*, történelem, irodalom, portréfilmek, természetfilmek stb. tematikáit ölelik át. Nem egyszer – hasonlóan a Filmklubhoz, ahol a művész- és játékfilmek a meghatározóak- kapcsolódva a Klubház egyéb programjaihoz.pl.: Az elmebaj története. BBC Earth 2017; Egy csodálatos elme sorozat (szorongásos zavarok, depresszió, stressz stb.), Beteges gyűjtögetők, színes, angol dokumentumfilm, 2011stb. |
| „Palackposta” csoportfoglalkozás |
| Célunk az volt, hogy a résztvevő klubtagokat a hétköznapi gátlásoktól és szorongásoktól valamilyen formában felszabadítsuk. A csoportfoglalkozások gerincét a közös írás alkotta, de voltak mímes és dramatikus játékok, beszélgetések és közös rajzolások is. Meséket, novellákat és karcolatokat írtunk úgy, hogy figyelni kellett egymásra, hogy az előző csoport- tag mit ír, tehát nemcsak az önkifejezésen volt a hangsúly, hanem a másik ember lelki problémái iránt való ráhangolódásra is. A közös írást elsősorban a közös tevékenység céljából használtuk. Ám a csoportfoglalkozások során születtek olyan írások is, amik progresszív mércével is irodalmi értéket hordoztak magukban. Miután sok írás összegyűlt a csoportfoglalkozásokon felvetettem a többieknek, hogy szerkeszthetnénk közösen egy újságot. Tetszett az ötlet a csoporttagoknak és elneveztük „Palackpostának”.Az írás személyiségfejlesztő hatása igazolódott, mert sokszor pozitív változásokat lehetett észrevenni a résztvevők viselkedésében. Közlékenyebbek nyitottabbak lettek a foglalkozások végére; felszínre kerültek olyan képességek, amiket a tagok különböző mentális okok miatt elfojtottak magukban, eltérő intenzitással, mint például: kreativitás, játékosság, humor, szociális interakció, nyitottság, kommunikációs készség.” 2011 februárban indítottuk a „Palackposta Műhely” blogját, a csoport feladatai online szerkesztőségi körrel bővültek: <http://palackpostamuhely.blogspot.com/>, illetve a Palackposta Műhely youtube csatornáját: <http://www.youtube.com/user/PalackpostaMuhely> 2015 januártól megújult a blogoldal: <http://palackpostaujsag.blogspot.hu/>Palackposta Magazine No.2 (ISSN 2062-3534)<https://www.youtube.com/watch?v=MTZ0oLW7q44>Palackposta Műhely facebook oldal:<https://www.facebook.com/Palackposta-M%C5%B1hely-868648949839169/timeline/>Palackposta Műhely facebook profil:<https://hu-hu.facebook.com/people/Palackposta-M%C5%B1hely/100010371519657> |
| **Élet + Mód klub** |
| A pszichiátriai betegek jelentős részére jellemző az egészségtelen életmódból és a gyógyszerek mellék- hatásából adódó túlsúly, a mozgásszegény életmód és a dohányzás. Ezek a tényezők tették szükségessé az Élet+Mód klub megalakítását, melynek fő célja az egészséges életmódra ösztönzés. Az egészséges életmód elemei:    - rendszeres fizikai aktivitás, mozgás    - egészséges táplálkozás    - egészségre káros szokások mellőzéseA foglalkozásokon az életmód két fontos pillére kap hangsúlyt: a mozgás és a táplálkozás.A mozgás az izmok működése mellett az egész szervezetre hat : felgyorsítja a vérkeringést és a légzést, javítja a fizikai állapotot, az immunrendszert erősíti, segíti a csontritkulás megelőzését, csökkenti a feszültséget.Ennek megfelelően a mozgásterápiás foglalkozás során     - ízületeket átmozgató     - izomerősítő     - légző     - koordinációs     - keringésjavító     - tartásjavító  gyakorlatok kerülnek alkalmazásra.Fontos eleme a foglalkozásnak a kommunikatív mozgásterápia gyakorlatainak alkalmazása is.A mozgás után az egészséges táplálkozás irányelveivel foglalkozunk:    - minőségi változtatás témaköre: a Táplálkozási piramis megbeszélése    - mennyiségi változtatás: a Kalóriatáblázattal való ismerkedés.Kiemelendő a helyes étkezési ritmus kialakítása, a szervezetünk működéséhez szükséges energiaismerete. A klubfoglalkozások tematikájában jelen van :     - zsírok, olajok     -szénhidrátok     - fehérjék és folyadékfogyasztás     - vitaminok, ásványi anyagok biológiai értéke, napi szükséglete     - bevásárlás, vásárlási szokások / tudatosság /     - ételkészítési technológiák  / kukta, teflon edények, wok, alufólia, római tál, mikrohullám, grillezés /     - ételkészítési eljárások / főzés, párolás, sütés, sűrítés stb. /     - vendégség, ünnepek megbeszéléseA foglalkozások lehetőséget nyújtanak a         - változtatásra         - különböző készségek javítására / szociális együttműködési készség  /         - ismeretszerzésre         - az életminőség javítására         - a pszichiátriai betegségekhez társuló szomatikus tünetek megelőzésére, kezelésére.Dr.Hőgyész Lászlóné, Berkó Irma |
| **Főzőklub/”Cukrászat”** |
| A Főzőklub-on bármely klubtag részt vehet; de a résztvevőknek valamely faladatot be kell vállalniuk (bevásározás, az alapanyagok előkészítése, főzés, mosogatás, terítés, takarítás) illetve pontosan csoportkezdésre kell megérkezniük. Jelen esetben a legkisebb késés, az adott csoportról való lemaradást jelenti. A résztvevők a klubfoglalkozás előtt lobbizhatnak, ételrecepteket gyűjthetnek, népszerűsíthetnek egymás között, hogy mely étel legyen elkészítve, majd a többségi szavazatot elért ötlet valósul meg egy fix keretösszegből. A csoport célja az együttműködés, a kommunikáció, a norma-követés és a döntéshozatal készségeinek fejlesztése; továbbá olyan praktikus tudások elsajátítása, mint pénzkezelés, a bevásározás megtervezése, egyszerűbb ételek önálló elkészítése, megismerése; mosogatás, megterítés, az étkezés kultúrájának fejlesztése. Rakott krumpli:<http://www.youtube.com/watch?v=nTeSAaAV63I>"Lecsó" tojással:<http://www.youtube.com/watch?v=_Uz7gKQJemw> "Tökös-mákos rétes":<http://www.youtube.com/watch?v=H35p1N5CId4>Szendvicsek tavaszi salátával:<http://www.youtube.com/watch?v=Kfa71fwCzs8> Charlotte Royale<http://www.youtube.com/watch?v=XMZbt0bQMNo>Fatörzs: <https://www.youtube.com/watch?v=YnFS71jFr3M>orosz krémtorta:<http://www.youtube.com/watch?v=D2C3-PIuvck>Gyümölcssaláta:<https://www.youtube.com/watch?v=1YBUlkn871U>palacsintasütés:<https://www.youtube.com/watch?v=DpziwLKd7dc>szülinapi feketeerdő torta:<https://www.youtube.com/watch?v=0cLM1SWR0SU>grill party: <https://www.youtube.com/watch?v=tWv_Paw8l8M>görög saláta: <https://www.youtube.com/watch?v=gRI9CIHpptc>mediterrán lecsó (Ratatouille):<https://www.youtube.com/watch?v=GM1Ca1c3IUg>tejfölös gombapaprikás nokedlivel: <https://www.youtube.com/watch?v=dJlOz_L_Gho>meggyes pite őzgerincben csokoládéöntettel:<https://www.youtube.com/watch?v=ULiQyhgmG8U>gyümölcskenyér:<https://www.youtube.com/watch?v=LXz91mjCabw>sertéspörkölt tarhonyával:<https://www.youtube.com/watch?v=_O3VR9kCgpw>székelykáposzta:<https://www.youtube.com/watch?v=dQYSX3PxPHs>pásztortarhonya:<https://www.youtube.com/watch?v=WrRGNP-V25c>rántott sajt rizzsel:<https://www.youtube.com/watch?v=ppyPN8ETdok>paprikás krumpli:<https://www.youtube.com/watch?v=6yQu9Qy1Zjk>fasírt burgonyával:<https://www.youtube.com/watch?v=ttY-Z9Vdglk>gulyásleves:<https://www.youtube.com/watch?v=gA3KvDpB70A> |
| **„Shopping dopping”** |
| Ezt a programot - havi egy alkalommal- azért alakítottuk ki, hogy a szolgáltatást igénybevevő klubtagok érezzék magukénak a klubház havi tisztítószer beszerzését, legyen élményük arról, hogy cselekszenek ezen szükségleteik megvalósítása érdekében, s ne passzív, kiszolgált módon viszonyuljanak hozzá. Hiszen például az is használ mosóport, aki nem szokott a klubházban mosni, mert használja a tiszta törölközőt, abroszt, ágytakarót stb. A motiváló támogatás, amely a klubtagok aktivitás szintjének növelésére irányul, mellett készség fejlesztő hatása is van a közös bevásárlásoknak. A klubház környékén lévő különböző üzleteket járjuk végig, megismerkednek az eltérő választékkal, megbeszéljük a termékek árait, minőségüket; tehát vásárlási szokásaikat is a praktikus, racionális keretek közé igazítjuk. Egy-egy bevásárlás során az érvek, a viták pedig a kommunikációs és kooperatív készségeket fejlesztik.Occupy the Everydays 2: Shopping Dopping - Kilátó Klubház, Soteria Alapítvány<http://www.youtube.com/watch?v=biYzOG1pQDw>  |

Dr. Hőgyész László, pszichiáter, a III. kerületi Mentálhigiénés Gondozó vezető főorvosa; Egyéni konzultáció:

Hőgyész doktor tart egyéni konzultációkat a pszichiátriai problémákkal kapcsolatban. Ide tartoznak a gyógyszereléssel kapcsolatos kérdések, az egyes tünetek, változások megbeszélése, az igénybe vehető egészségügyi kezelésekről szóló felvilágosítás, szakorvosi konzultációk a hozzátartozókkal.

Az év folyamán –a Motiváció Alapítvánnyal való együttműködésünk keretében- dr. Oszvári Ádám tartott rendszeres egyéni jogi konzultációkat illetve vállalt fel jogi képviseletet is; és tartott csoportos tájékoztatást a jogszabályok változásairól, különös tekintettel a kivételes rokkantsági ellátás bevezetésével kapcsolatban:

<https://www.youtube.com/watch?v=rVA68fTRoqc>

Működött a **„Kártyázzunk együtt”** kártyaklub klubtagok szervezésében illetve a csoportban játszott „Honfoglaló” internetes stratégiai kvízjáték és a „**Legyen Ön is milliómos”** kvízjáték szoftveres változata. Heti rendszerességgel működött **Ping-pong klub** illetve kötetlen időkben is szívesen ping-pongoznak a klubtagok. Szintén heti rendszerességgel működött az **Angol klub**, amelyet Kondor Zsuzsanna szociális munkás, Ph.D. hallgató vezetett. Tavasztól késő őszig rendszeres elfoglaltság volt **a kertészkedés** is a klubház előtt kialakított virágágyásban; illetve a klubház előtti füves terület rendszeres rendbetétele: szemétszedés, locsolás, madáretetés, -itatás:

<https://www.youtube.com/watch?v=gJ0mIPRqieQ>

|  |
| --- |
| **Youtube kívánságműsor** |
| Népszerű volt a Youtube kívánságműsor, csoportmunka keretében lehet kérni kedvenc zenei számokat, majd a csoporttagok megbeszélik a különféle választásokat; a csoport célja a kommunikációs készségek tréningezése. A „zsiráfnyelv” elsajátítása, amelynek lényege az erőszakmentes, együttműködő önkifejezés; illetve annak gyakorlása, hogyan működik a minősítés, milyen más gátló, sértő kommunikációs technikákat használnak („sakálnyelv”) és ezeket hogyan lehet úgy kifejezni, ami nem bántó a másik számára, de pl. tudatja vele, hogy neki „nem jött be” ez vagy az a kívánt zeneszám, elmondhatja ennek okát. Továbbá a figyelem fenntartásának a fejlesztése és az elfogadó viszonyulás erősítése. Az erőszakmentes kommunikáció alapelemeinek elsajátítása a „zsiráftánc” segítségével: 1. a megfigyelés, amelynek lényege, hogy elválasszuk egymástól a tényeket azok értelmezésétől és értékelésétől. 2. a (saját) érzések felvállalása illetve a másik érzéseinek meghallása és tiszteletben tartása. 3. a szükségletek vállalása és a másik szükségleteinek tiszteletben tartása. 4. az érzések és szükségletek alapján megfogalmazott kérés, amely pozitív, konkrét, teljesíthető és elutasítható; megfogalmazása. |

A szolgáltatásokat igénybevevők ötletei, javaslatai alapján 2017 folyamán is számos alkalmi rendezvényünk, programunk volt, amelyeken a klubtagok ingyenesen vehettek részt; a kiállítások, múzeum-látogatások tárlatvezetéssel vagy múzeumpedagógiai foglalkozással együtt értendőek:

2017 április 6-án néztük meg a Műcsarnokban az „Alex Webb: A fény szenvedése” fotókiállítást.

2017 április 21-én a Robert Capa Kortárs Fotógráfiai Központban a 35. Magyar Sajtófotó Kiállítást, Vittorio Storaro „Writing with Light” gyűjteményes kiállítását illetve a III. Fotóutca Fesztivált tekintettük meg.

<https://www.youtube.com/watch?v=3BydcDNPKAg>

2017 május 26-án az Iparművészeti Múzeumban jártunk a „Breuer újra itthon”, a „Színekre hangolva” illetve a múzeum állandó kiállításán („Gyűjtők és kincsek”):

<https://www.youtube.com/watch?v=BzFO18_NTAw>

2017 június 2-án a Kiscelli Múzeumban a „KÉPLET | Budapesti streetfotó a kezdetektől napjainkig” és a „**Karl-Heinz Adler és a magyar absztrakció” kiállításokat néztük meg:**

<https://www.youtube.com/watch?v=wn0gJZSixqc>

2017 június 8-án a Budakeszi Vadasparkba szerveztünk kirándulást:

<https://www.youtube.com/watch?v=yujqKqoC5GU>

2017 június 15-én a Nagytétényi Kastélymúzeumban néztük meg az Iparművészeti Múzeum bútorkiállítását („Bútorművészet a gótikától a biedermeierig”) és a múzeum időszaki kamara kiállítását:”Precízió és luxus”, Radvánszky Ferenc, Svájcból hazatelepült órarestaurátor-óramérnök magángyűjteménye:

<https://www.youtube.com/watch?v=d1RiVWe3-bI>

2017 június 29-én a Tűzoltó Múzeumba látogattunk el:

<https://www.youtube.com/watch?v=tWyFuCOvfes>

2017 július 28-án a Gellért hegyre szerveztünk egy sétát:

<https://www.youtube.com/watch?v=KVBkqrMQgzk>

2017 augusztus 18-án a Normafa-János-hegy-Hüvősvölgy vonalon volt kirándulás.

2017 augusztus 25-én az Árpád kilátóhoz rándultunk ki:

<https://www.youtube.com/watch?v=QG9iWkAQtno>

2017 szeptember 1-én pedig a Guckler Károly kilátóponthoz:

<https://www.youtube.com/watch?v=min0O3b_mMA>

2017 szeptember 15-én látogattunk el a Földalatti Vasúti Múzeumba:

<https://www.youtube.com/watch?v=dbBKnsP8gWc>

2017 szeptember 29-én a Magyar Kereskedelmi és Vendéglátó-ipari Múzeumban az „Ügynök a bárpultban”, „A háború pillangói” és „Ez a sör!” kiállításokat tekintettük meg:

<https://www.youtube.com/watch?v=am2By2cK1U8>

2017 október 13-án jártunk a Fővárosi Állat- és Növénykertben:

<https://www.youtube.com/watch?v=5e-EYsSGyKs>

2017 október 19-én a Műcsarnokban a „Sebastião Salgado: Genesis”, „Cipőmágia – Experimentális cipődizájn”, „Jozef Suchoža: Határvidék” és „Olga Tobreluts Új Mitológia” kiállításokat néztük meg:

<https://www.youtube.com/watch?v=VV_V1sqm3cI>

# 2017 november 10-én a Néprajzi Múzeumban a „Bocskor, csizma, paduka” illetve az állandó kiállítást néztük meg.

2017 november 23-án az Óbudai MTVA Látogatóközpontban jártunk.

2017 december 8-án a Magyar Nemzeti Galériában a „Keretek között  - **A hatvanas évek művészete Magyarországon” illetve** „Korniss Péter: Folyamatos emlékezet” kiállításokat tekintettük meg:

<https://www.youtube.com/watch?v=0mqBWr_dhMM>

2017 december 22-én a Petőfi Irodalmi Múzeumban voltunk:

<https://www.youtube.com/watch?v=nLXhQDkOxHw>

## *2018 január 22-én a Ludwig Múzeumban a „Gazdálkodj okosan! A művészet és a gazdaság kapcsolatáról”, az „Esterházy Művészeti Díj 2017” és a „Az 57. Velencei Képzőművészeti Biennále magyar pavilonjának kiállítása a Ludwig Múzeumban”*  *kiállításokat tekintettük meg:*

<https://www.youtube.com/watch?v=P50s9xTeFU0>

## *2018 január 25-én a Magyar Zsidó Múzeum és Levéltárban jártunk:*

<https://www.youtube.com/watch?v=2A8tm5K4lF8>

2018 február 9-én a Bajor Gizi Színézmúzeum állandó és aktuális időszaki kiállításait néztük meg.

2018 február 23-án voltunk a Magyar Olimpiai és Sportmúzeumban:

<https://www.youtube.com/watch?v=njSh1kd7kz8>

2018 március 9-én a Műcsarnokban a „Kilenc műteremből”, a „Derkó2018 – Képzőművészeti ösztöndíjasok pályázati kiállítása” illetve „Sandro Miller: Malkovich, Malkovich, Malkovich – Tisztelet a kamera mestereinek” kiállításokat néztük meg.

2018 március 23-án a Ganz Ábrahám Öntödei Gyűjteményben jártunk:

<https://www.youtube.com/watch?v=olxpE6jmLeU>

2018 április 6-án a Bélyegmúzeum kiállítását tekintettük meg.

Az alkalmi programokhoz sorolható be a szokásos éves nagytakarítás, amelyet a klubtagokkal közösen bonyolítunk le: <https://www.youtube.com/watch?v=gEHDohAp5Pg>

Lehetőség van a klubházban különféle kötetlen nappali tevékenységek végzésére is, mint például mosás, vasalás, tisztálkodás (zuhanyozás, borotválkozás, hajmosás, - szárítás; a higiénikus megjelenés – a Házirend alapján- nemcsak lehetőség, hanem elvárás!), mosogatás, olvasás, zenehallgatás, társasjátékok, ping-pong stb. <http://www.youtube.com/watch?v=CcTzXKNf3ec>

# Ping Pong Ball Studies:

<https://www.youtube.com/watch?v=oKh4cf-yv8Y>

# sakk:

# <https://www.youtube.com/watch?v=So490i46J8k>

A többletszolgáltatások között említhető meg, hogy ingyenesen lehet használni a Klubház telefonjait ügyintézésre, munkahely keresésre, kapcsolattartásra; meghatározott keretek között pedig scannelést, iratmásolást tudunk biztosítani a klubtagoknak. Továbbá ingyenes wifi, internet és számítógép használat; egy több mint 19.000 „kötetes” e-könyvtár; nyitvatartási időn kívüli alkalmi kulturális, szabadidős, ismeretterjesztő programok szervezése; szükség esetén tisztálkodó- és mosószerek-meghatározott mennyiségű- juttatása a Klubházban történő tisztálkodáshoz, mosáshoz.

**További extraszolgáltatásnak számít a szupportív pszichoszociális rehabilitációs program, amelyet 2014 február elején indítottunk el:**

A program célja, hogy azon pszichiátriai, mentális problémával élő, 18. évüket betöltött személyeknek a pszicho-szociális rehabilitációs szolgáltatások igénybevételében és sikeres re-integrációjukban történő támogatása, akik a 85/2007. (IV. 25.) Korm. rendelet módosításával elvesztették kedvezményes utazási lehetőségüket (azaz akiknek az egészségi állapota a rehabilitációs hatóság komplex minősítése alapján 30%-osnál nagyobb, és nem állnak gondnokoltatás alatt, illetve egyéb módon nem jogosultak kedvezményes utazásra Budapest közigazgatási határain belül).

Budapest, 2018 április 16.

|  |  |
| --- | --- |
|  | Nagy János Mihály |
|  |  Klubház vezető |
|  |  |

**A Soteria Alapítvány 2017. április 1- 2018. március 31. közötti**

**a Budapest Főváros II. Kerületi Önkormányzati hozzájárulásnak elszámolása pszichiátriai betegek nappali intézménye szolgáltatás után**

1. A Soteria Alapítvány és a II. Ker-i Önkormányzat között ellátási szerződés (melynek tárgya: pszichiátriai betegek nappali intézménye) szerint. Az ellátásra egy időben vállalt létszám: 10 fő a II. kerületből.
2. A megállapodás szerint a II. kerületi hozzájárulás összege a 2017 április 01 – 2018 március 31-i időszakra: **5.563.000Ft.**

1. **2017 április 01-2018 március 31. között** a Soteria Alapítvány Kilátó Klubházában a **gondozási napok száma**: **251** gondozási nap volt.
2. Ennek alapján az **1 fő/ napra** eső támogatás összege: **5.563.000**Ft. / **251**nap/**10** fő = **2216**Ft
3. A szerződés 5.4 pontja szerint: „Üres férőhely esetén a támogatás összege a

betöltött férőhelyre fizetendő támogatás 50%-a”, ami: **2216**Ft / **2**= **1.108** Ft.

1. Ezen feltételek alapján a 2017 április- 2018 március közötti II. Ker. Önkormányzati támogatás részletes elszámolása:
	* A Kilátó Klubházban a fenti időszakban a 251gondozási nap alatt  **2331 II. ker-i** **látogatás** történt napi 10 főig számolva.
	* A II. ker-i vállalt, betöltetlen száma a 251gondozási nap alatt összesen 179 volt. 105 nap azon napok száma, amelyeken a II. ker-i látogatók száma nem érte el a vállalt 10 főt.
	* Ez összesen: **2.216**Ft × **2331** látogatás (vagy fő) = **5.165.496Ft.**
	* Valamint: **1.108** Ft ×  **179** (betöltetlen férőhely) = **198.332Ft.**

**- Összesen: 5.363.828Ft** a szerződés szerint a Soteria Alapítvány által felhasználható támogatás, azaz **199.172**Ft, egyszázkilencvenkilencezer-egyszázhetvenkettő forint térítendő vissza Budapest II. Kerületi Önkormányzat számára.

#  Budapest, 2018 április 16.

|  |  |
| --- | --- |
|  | Nagy János Mihály |
|  | Klubház vezető |
|  | Soteria Alapítvány ’Kilátó’ Klubház és III. kerületi Közösségi Ellátás Integrált Szolgáltatás |